indo israial
ఇండో-ఇజ్రాయెల్‌ పర్యాటకరంగంలో 13% వృద్ధి
హైదరాబాద్‌: ఇజ్రాయెల్‌ పర్యాటకరంగం వార్షికవృద్ధి గణనీయంగా పెరిగిందని, ఇజ్రాయెల్‌ను సంద ర్శిస్తున్న భారతీయ పర్యాటకుల సంఖ్య 13శాతం వృద్ధి చెందినట్లు ఇజ్రాయెల్‌పర్యాటకశాఖ డైరెక్టర్‌ హస్సన్‌ మదా వెల్లడించారు. గత ఏడాది ఐదునగరాల్లో రోడ్‌షోలు నిర్వహిస్తే ఈ ఏడాది నిర్వహించిన మూడు మెట్రోనగరాల రోడ్‌షోలకు మంచి స్పందన లభించిందన్నారు. గత ఏడాది 44,672 మంది భారతీయ పర్యాటకులు ఇజ్రాయెల్‌ను సందర్శించినట్లు వెల్లడిం చారు. ప్రపంచవ్యాప్తంగా పురావస్తు ప్రాంతాలు, ఘటనమైన సంస్కృ తి, మ్యూజియంలు ఆధునిక ఆకర్షణలు. స్నేహపూర్వకంగా ఇజ్రాయెల్‌ దేశస్తులు ఉంటారని అన్నారు. గత ఏడాది నిర్వహించిన ట్రావెల్‌ట్రేడ్‌ రోడ్‌షోకు 800మందికిపైగా ఈ రంగం ప్రతినిధులు పాల్గొన్నారన్నారు. ఈఏడాది ఛండీగఢ్‌, అహ్మదాబాద్‌, హైదరాబాద్‌లలో రోడ్‌షోలు నిర్వ హించింది. నెట్‌వర్కింగ్‌ వర్క్‌షాప్‌ వేదికగా నిర్వహించామని, మంచి స్పందన లభించిందన్నారు. ఇజ్రాయెల్‌కు వెళుతున్న భారతీయుల సంఖ్య వృద్ధి కనిపించిందని, విశ్రాంత ఎంఐసి పర్యాటకుల సంఖ్యను పెంచేదిశగా చర్యలు చేపట్టిందన్నారు. వ్యాపార ప్రకటనలపై ఎక్కువ దృష్టిపెట్టామన్నారు. భారతీయ మార్కెట్‌లో తమదేశ పర్యాటక రంగ వాణిజ్య సంబంధాలను బలోపేతం చేసేందుకు ఎన్నో చర్యలు చేపట్టామని హసన్‌ మదా వెల్లడించారు.